Na temelju članka 61. Statuta Grada Pule - Pola („Službene novine Grada Pule“ br. 7/09, 16/09, 12/11, 01/13, 02/18 i 02/20), Gradonačelnik Grada Pule donosi dana \_\_\_\_\_\_\_\_\_\_\_\_\_. godine, donosi

**ODLUKU O IZMJENAMA I DOPUNAMA ODLUKE O KRITERIJIMA I POSTUPKU**   
**SUFINANCIRANJA KAMATE PRILIKOM KUPNJE PRVE NEKRETNINE NA PODRUČJU GRADA PULE – POLA**

Članak 1.

Naziv Odluke o kriterijima i postupku sufinanciranja kamate prilikom kupnje prve nekretnine na području Grada Pule – Pola („Službene novine“ Grada Pule br. 4/20) mijenja se i glasi: „Odluka o kriterijima i postupku sufinanciranju kamate stambenih kredita za nekretnine na području Grada Pule“.

Članak 2.

U Odluci iz članka 1. ove Odluke mijenja se stavak 1. članka 1. i glasi:

„Ovom Odlukom uređuju se kriteriji i postupak sufinanciranja kamate stambenih kredita na području Grada Pule - Pola u svrhu poticanja smanjenja iseljavanja mladih obitelji i pomoći građanima radi rješavanja svojeg stambenog pitanja.“

Članak 3.

Članak 3. mijenja se i glasi:

„Sufinanciranje kamate temeljem stambenog kredita koji građanin uzima od kreditne institucije koje ima odobrenje za rad od strane HNB, za kupnju prve nekretnine te poboljšanje stambenih uvjeta (dogradnja/nadogradnja) nekretnine za koju je potrebno ishodovati akt za gradnju, a radi rješavanja svojeg stambenog pitanja, odobrit će se osobama kojima je odobren stambeni kredit te za koji imaju zaključen Ugovor o kreditu s kreditnom institucijom pod uvjetima utvrđenim ovom Odlukom.

Sufinanciranje kamate stambenih kredita neće se odobriti ukoliko podnositelj zahtjeva ostvaruje pravo na sufinanciranje kredita po drugoj osnovi.“

Članak 4.

Članak 6. dopunjuje se na način da se iza riječi „ima odobreni stambeni kredit“ dodaju riječi: „i ima zaključen Ugovor o kreditu sa kreditnom institucijom, „

Članak 5.

U stavku 1. članka 7. Odluke, podtočka 1. mijenja se i glasi:

* „da osoba u trenutku podnošenja prvog zahtjeva za sufinanciranje kamate Gradu Puli po javnom pozivu nije starija od 40 godina;“

Podtočka 3. mijenja se i glasi:

* „da nema u vlasništvu nekretninu uvjetnu za stanovanje odnosno da je to podnositelju zahtjeva prva nekretnina za koju je odobren stambeni kredit i za koju traži sufinanciranje kamate od Grada te da bračni odnosno izvanbračni drug te članovi domaćinstva navedeni u zahtjevu i koji će s njim stanovati na toj nekretnini nemaju u vlasništvu nekretninu uvjetnu za stanovanje;“

Članak 6.

Članak 9. stavak 2. podtočka 4. mijenja se i glasi:

* „ ugovor o kupoprodaji nekretnine odnosno akt o gradnji s potvrdom pravomoćnosti ukoliko se radi o poboljšanju stambenih uvjeta odnosno dogradnji/nadogradnji nekretnine u svrhu poboljšanja uvjeta za stanovanje;“

Članak 7.

Članak 11. stavak 2. mijenja se i glasi:

„Ugovor iz stavka 1. ovog članka, uz ostalo, mora sadržavati zabranu davanja u najam nekretnine za čiju kupnju se sufinanciranje kamate odobrava, te obvezu podnositelja zahtjeva na prijavu prebivališta na nekretnini za koju je odobreno sufinanciranje kamate.“

Članak 8.

Sve ostale odredbe osnovne Odluke ostaju neizmijenjene i na snazi.

Ova Odluka stupa na snagu osmog dana od dana objave u Službenim novinama Grada Pule.

Klasa:  
Urbroj

Pula, datum

**GRADONAČELNIK GRADA PULE - POLA**

**Boris Miletić**